
	Ministru kabineta noteikumi Nr. 759 
Rīgā 2021. gada 16. novembrī (prot. Nr. 75  27. §)



Grozījumi Ministru kabineta 2011. gada 19. aprīļa noteikumos Nr. 312 "Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā"

Izdoti saskaņā ar 
Enerģētikas likuma 
64. panta pirmo daļu un 73. pantu
un Mobilizācijas likuma 
9. panta 7. punkta "a" apakšpunktu

1. Izdarīt Ministru kabineta 2011. gada 19. aprīļa noteikumos Nr. 312 "Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā" (Latvijas Vēstnesis, 2011, 69. nr.; 2013, 37., 179. nr.; 2016, 164. nr.; 2017, 70. nr.; 2018, 101. nr.; 2019, 257. nr.) šādus grozījumus:
1.1. izteikt 12.1 punktu šādā redakcijā:

"12.1 Vienotais dabasgāzes pārvades un uzglabāšanas sistēmas operators nodrošina, ka katru gadu 1. martā Inčukalna pazemes gāzes krātuvē atrodas aktīvās dabasgāzes daudzums, kas nepieciešams Inčukalna pazemes gāzes krātuves diennakts izņemšanas jaudas nodrošināšanai, lai apgādātu Latvijas enerģijas lietotājus ar dabasgāzi, tai skaitā enerģētiskās krīzes laikā.";

1.2. izteikt 12.3 punktu šādā redakcijā: 

"12.3 Šo noteikumu 12.1 punktā minētā pienākuma izpildes modeli un pienākuma izpildei nepieciešamo Inčukalna pazemes gāzes krātuvē uzglabājamo aktīvās dabasgāzes daudzumu vienotais dabasgāzes pārvades un uzglabāšanas sistēmas operators katru gadu līdz 1. aprīlim saskaņo ar Ekonomikas ministriju un Sabiedrisko pakalpojumu regulēšanas komisiju. Katru gadu līdz 1. decembrim vienotais dabasgāzes pārvades un uzglabāšanas sistēmas operators var mainīt šo noteikumu 12.1 punktā minētā pienākuma izpildei nepieciešamo Inčukalna pazemes gāzes krātuvē uzglabājamo aktīvās dabasgāzes daudzumu, to saskaņojot ar Ekonomikas ministriju un Sabiedrisko pakalpojumu regulēšanas komisiju.";

[bookmark: _GoBack]1.3. svītrot 38. punktu.

2. Noteikumi stājas spēkā 2021. gada 22. novembrī. 

* Dokuments ir parakstīts ar drošu elektronisko parakstu

